Guðrún Ásgrímsdóttir vinnukona víða , húskona , húsfreyja í Hvalnesi og á Kömbum í Stöðvarfirði , síðast í dvöl hjá dóttur sinni í Eyjum fæddist 30. maí 1857 í Prestsbakkakoti á Síðu og lést 25. febrúar 1953 í Eyjum . Foreldrar hennar voru Ásgrímur Ólafsson vinnumaður víða , húsmaður , bóndi í Þykkvabæ í Landbroti , síðan í Efri-Vík í Mýrdal og síðast á Breiðabólstað á Síðu , f. 9. september 1804 í Efri-Vík , d. 20. júní 1866 á Breiðabólstað , og kona hans Guðrún Eiríksdóttir vinnukona , húsfreyja , f. 2. október 1832 . Guðrún var með foreldrum sínum í Prestsbakkakoti til 1858 , í Þykkvabæ í Landbroti 1858 - 1864 , í Efri-Vík í Mýrdal 1863 - 1865 , á Breiðabólstað á Síðu 1865 - 1868 . Hún var ómagi á Prestsbakka á Síðu 1868 - 1870 , léttastúlka á Breiðabólstað 1870 - 1871 , niðursetningur á Hunkubökkum á Síðu 1871 - 1872 , vinnukona þar 1872 - 1873 , á Prestsbakka 1873 - 1878 . Þar eignaðist hún Ásgrím 1877 og missti hann 1878 . Hún var vinnukona í Prestsbakkakoti 1878 - 1879 , fór þá að Heinabergi á Mýrum í A-Skaft . og var vinnukona þar 1880 . Þau Guðmundur voru bændur á Hvalnesi í Stöðvarfirði 1882 og 1883 , giftu sig þá , bændur þar 1884 og eignuðust Vilhelmínu þar 1884 . Einn af bændum þar var Guðmundur bróðir Guðrúnar . Þau voru á Kambi í Stöðvarfirði 1885 , en þar var Guðmundur vinnumaður , húsfólk þar 1886 og þar eignuðust þau Ásmund . Þau eignuðust Ólaf í Stekkjarhjáleigu í Hamarsfirði 1888 , áttu heimili á Búlandsnesi í Hamarsfirði 1890 og þar voru börn þeirra Ólafur Andrés , Ásmundur , Guðrún Vilhelmína . Þau Guðmundur skildu samvistir um 1901 . Guðrún var á Snjallsteinshöfðahjáleigu í Landsveit 1897 , kom þá þaðan að Keldum á Rangárvöllum og var vinnukona á Þorleifsstöðum á Rangárvöllum 1901 , sögð gift , fór þaðan í Fljótshlíð 1903 og var vinnukona í Nikulásarhúsum 1910 . Hún kom til Vilhelmínu dóttur sinnar í Höfnum á Reykjanesi 1912 og var þar 1920 , skráð ekkja . Þaðan fluttist hún til Eyja 1922 og var þar hjá Vilhelmínu dóttur sinni til æviloka . I. Maður Guðrúnar , ( 1883 , skildu samvistir ) , var Guðmundur Guðmundsson vinnumaður víða , húsmaður , bóndi á Hvalnesi og Kömbum í Stöðvarfirði , síðar vinnumaður á Breiðabólstað í Fljótshlíð , f. 19. september 1843 í Lambhaga á Rangárvöllum , d. 16. ágúst 1914 . Foreldrar hans voru Guðmundur Guðmundsson bóndi , f. í nóvember 1802 á Strönd á Rangárvöllum , d. 5. júli 1864 í Lambhaga , og kona hans Arndís Jónsdóttir húsfreyja og síðar bóndi í Lambhaga , f. 1. júlí 1815 á Stóra-Hofi á Rangárvöllum , d. 21. febrúar 1888 á Breiðabólstað í Ölfusi . Börn þeirra : 1 . Ásgrímur Guðmundsson , f. 20. júlí 1877 , d. 6. nóvember 1878 . 2 . Guðrún Vilhelmína Guðmundsdóttir húsfreyja á Kirkjuvegi 88 , ( Hákonarhúsi ) , f. 5. ágúst 1884 á Hvalnesi í Stöðvarfirði , d. 1. júní 1968 . 3 . Ásmundur V. Guðmundsson útvegsbóndi í Neskaupstað , f. 26. ágúst 1886 á Kömbum í Stöðvarfirði , d. 6. ágúst 1968 . 4 . Ólafur Andrés Guðmundsson verkamaður í Oddhól , f. 14. október 1888 í Stekkjarhjáleigu í Hamarsfirði í S-Múl . , d. 20. mars 1955 .